stanford-oval/wikipedia huggingface dataset:
Lykopolis (Ylä-Egypti)
Maantiede

Lykopolis, suomeksi ”Suden kaupunki”, sijaitsi Niilin länsirannalla eteläkaakkoon Hermopoliista. Siitä kaakkoon eli yläjuoksulle päin sijaitsivat muun muassa Hypsele, Apotheke ja Antaiopolis, ja alajuoksulle eli luoteeseen päin Kussai suunnilleen puolessa välissä Hermopoliihin mennessä. Nykyisin kaupungin paikalla sijaitsee El Syout (Assiut). Lykopoliihin päättyi Suuresta Oasiksesta (Oasis Megale/Magna, nyk. Kharga) tullut merkittävä karavaanireitti.
Historia

Lykopolis on ollut olemassa viimeistään noin vuonna 3100 eaa. Kaupungilla on ollut historiassa vain vähäinen merkitys. Se oli alun perin Memfiin alaisuudessa ja myöhemmin Herakleopoliin tai Theban valtiaiden alaisuudessa.
Lykopolis oli suden- tai shaakalinhahmoisen, Osirikseen yhdistetyn sodanjumala Wepwawetin (Upuaut) kulttikeskus. Myytin mukaan Osiris oli tullut tässä hahmossa auttamaan Isistä ja Horusta taistelussa Tyfonia vastaan.
Lykopolis mainitaan uusplatonilaisen filosofi Plotinoksen synnyinpaikaksi, tosin tämä on myös kyseenalaistettu; ja toisaalta joskus on tulkittu, että kyseessä olisi ollut toinen Lykopolis Ala-Egyptissä. Suda mainitsee vain Lykopoliin ilman tarkempaa tietoa. Kaupungin asukkaasta käytettiin etnonyymiä Lykopolitēs (Λυκοπολῖτης).
Varhaisella kristillisellä kaudella kaupunki oli piispanistuin. Sen piispoista muistetaan erityisesti 300-luvulla vaikuttanut Meletios, joka perusti oman marttyyriutta korostaneen lahkonsa. Samoihin aikoihin vaikutti Patrologia Graecan kirjoittajien joukossa esiintyvä Aleksanteri Lykopolislainen, joka oli myös kaupungin piispa. Ortodoksisen kirkon pyhiin lukeutuu pyhittäjä Johannes Lykopolislainen.
Vuonna 388 Lykopolis tuki usurpaattori Magnus Maximusta keisari Theodosiusta vastaan. Kerrotaan, että Theodosius uhkasi tuhota kaupungin, mutta se pelastui pyhittäjä Johanneksen toiminnan ansiosta; tämä oli nimittäin ennustanut Theodosiuksen voittavan.
Lykopolis on ollut katolisen kirkon titulaaripiispan istuin nimellä Lycopolitanus, joskin se on nykyisin lakkautettu.
Rakennukset ja löydökset

Kaupungista ei ole säilynyt juurikaan raunioita, mutta sen läheltä on löydetty hautoja, joissa on ollut muumioituja susia.
Aiheesta muualla

Kuvia tai muita tiedostoja aiheesta Lykopolis Wikimedia Commonsissa
Koirapatsas Lykopoliista, noin 300-luku eaa. Louvre.
Luigi Longo

Luigi Longo vuonna 1979.
Luigi Longo (15. maaliskuuta 1900 Fubine Monferrato, Piemonte – 16. lokakuuta 1980 Rooma) oli italialainen poliitikko, joka toimi Italian kommunistisen puolueen (PCI) pääsihteerinä vuosina 1964–1972.
Longo oli PCI:n perustajajäsen. Hän lähti maanpakoon, kun Benito Mussolinin fasistihallinto kielsi puolueen toiminnan. Longo edusti PCI:tä kommunistisen nuorisointernationaalin toimeenpanevassa komiteassa ja vuodesta 1933 Kominternin johtoelimissä. Hän organisoi vuonna 1935 Brysselissä Italian–Etiopian sodan vastaisen kansainvälisen kongressin. Longo osallistui Espanjan sisällissotaan kansainvälisten prikaatien poliittisena komissaarina. Hänet vangittiin vuonna 1939 Ranskassa ja luovutettiin myöhemmin Italiaan, jossa hän joutui vankilaan. Pietro Badoglion hallitus vapautti hänet vuoden 1943 vallanvaihdoksen yhteydessä. Longo oli toisen maailmansodan lopulla yksi Italian partisaanijoukkojen johtajista ja toimi Corpo volontari della libertàn (CVL) apulaiskomentajana. Partisaani Walter Audisio teloitti vangitun Mussolinin huhtikuussa 1945 Longon antamalla valtuutuksella. Yhdysvallat myönsi Longolle sodan jälkeen Bronze Star -ansiomerkin.
Longosta tuli sodan jälkeen PCI:n apulaispääsihteeri. Hän edusti puoluettaan Kominformin perustavassa kokouksessa vuonna 1947. Pääsihteeri Palmiro Togliattin kuoltua vuonna 1964 Longo valittiin hänen seuraajakseen. Longo oli aiemmin tunnettu uskollisuudestaan Neuvostoliitolle, mutta pääsihteerinä hän jatkoi Togliattin aloittamaa linjaa korostamalla PCI:n aatteellista itsenäisyyttä ja ”italialaista tietä sosialismiin”. Longon kaudella PCI muun muassa tuomitsi Neuvostoliiton vuoden 1968 Tšekkoslovakian miehityksen. Vetäydyttyään pääsihteerin tehtävästä vuonna 1972 Longo jatkoi kunniatehtävässä puolueen puheenjohtajana. Hän kannatti edelleen ajatusta vaihtoehtoisista teistä sosialismiin, mutta arvosteli seuraajansa Enrico Berlinguerin omaksumaa ”historiallisen kompromissin” politiikkaa.
Aiheesta muualla

Kuvia tai muita tiedostoja aiheesta Luigi Longo Wikimedia Commonsissa
Luettelo yleisurheilun Euroopan-mestaruuskilpailujen ennätyksistä

Yleisurheilun Euroopan-mestaruuskilpailuja on järjestetty useissa Euroopan maissa; ennätyksiä on rikottu useissa kaupungeissa.
Yleisurheilun Euroopan-mestaruuskilpailut järjestettiin ensimmäisen kerran vuonna 1934. Kilpailuja on järjestetty pääasiassa neljän vuoden välein, kunnes vuoden 2010 jälkeen kilpailuja alettiin järjestää joka toinen vuosi.
Eniten kisaennätyksiä hallussaan on Isolla-Britannialla, 8. Ison-Britannian kisaennätyksistä seitsemän on miesten lajeista. Seuraavaksi eniten kisaennätyksiä on hallussaan Itä-Saksalla (7).
Kisaennätykset > Miehet

Päivitetty 13.6.2024
| Laji | Ennätys | Nimi | Kansallisuus | Kilpailut |
| --- | --- | --- | --- | --- |
| 100 metrin juoksu | 9,95 s | Zharnel Hughes |  Yhdistynyt kuningaskunta | 2018 Berliini |
| 100 metrin juoksu | 9,95 s | Marcell Jacobs |  Italia | 2022 München |
| 200 metrin juoksu | 19,76 s | Ramil Quliyev |  Turkki | 2018 Berliini |
| 400 metrin juoksu | 44,15 s  | Alexander Doom |  Belgia | 2024 Rooma |
| 800 metrin juoksu | 1.43,84 min  | Olaf Beyer |  Itä-Saksa | 1978 Praha |
| 1 500 metrin juoksu | 3.31,95 min  | Jakob Ingebrigtsen |  Norja | 2024 Rooma |
| 5 000 metrin juoksu | 13.10,15 min  | Jack Buckner |  Yhdistynyt kuningaskunta | 1986 Stuttgart |
| 10 000 metrin juoksu | 27.30,99 min  | Martti Vainio |  Suomi | 1978 Praha |
| Puolimaraton | 1.01.03 t | Yemaneberhan Crippa |  Italia | 2024 Rooma |
| Maraton | 2.09.51 t | Koen Naert |  Belgia | 2018 Berliini |
| 110 metrin aitajuoksu | 13,02 s  | Colin Jackson |  Yhdistynyt kuningaskunta | 1998 Budapest |
| 400 metrin aitajuoksu | 46,98 s  | Karsten Warholm |  Norja | 2024 Rooma |
| 3 000 metrin estejuoksu | 8.07,87 min  | Mahiedine Mekhissi-Benabbad |  Ranska | 2010 Barcelona |
| 4 × 100 metrin viestijuoksu | 37,67 s  | Jeremiah Azu  Zharnel Hughes  Jona Efoloko  Nethaneel Mitchell-Blake |  Yhdistynyt kuningaskunta | 2022 München |
| 4 × 400 metrin viestijuoksu | 2.58,22 min  | Paul Sanders  Kriss Akabusi  John Regis  Roger Black |  Yhdistynyt kuningaskunta | 1990 Split |
| 20 kilometrin kävely | 1.18.37 t  | Francisco Fernández |  Espanja | 2002 München |
| 35 kilometrin kävely | 2.26.49 t  | Miguel Ángel López |  Espanja | 2022 München |
| 50 kilometrin kävely | 3.32.33 t  | Yohann Diniz |  Ranska | 2014 Zürich |
| Korkeushyppy | 237 cm  | Gianmarco Tamberi |  Italia | 2024 Rooma |
| Seiväshyppy | 610 cm | Armand Duplantis |  Ruotsi | 2024 Rooma |
| Pituushyppy | 865 cm  | Miltiádis Tentóglou |  Kreikka | 2024 Rooma |
| Kolmiloikka | 18,18 m  | Jordan Díaz |  Espanja | 2024 Rooma |
| Kuulantyöntö | 22,45 m  | Leonardo Fabbri |  Italia | 2024 Rooma |
| Kiekonheitto | 69,78 m  | Mykolas Alekna |  Liettua | 2022 München |
| Moukarinheitto | 86,74 m  | Juri Sedyh |  Neuvostoliitto | 1986 Stuttgart |
| Keihäänheitto | 89,72 m  | Steve Backley |  Yhdistynyt kuningaskunta | 1998 Budapest |
| Kymmenottelu | 8811 pist.  | Daley Thompson |  Yhdistynyt kuningaskunta | 1986 Stuttgart |
Kisaennätykset > Naiset

Päivitetty 13.6.2024
| Laji | Ennätys | Nimi | Kansallisuus | Kilpailut |
| --- | --- | --- | --- | --- |
| 100 metrin juoksu | 10,73 s  | Christine Arron |  Ranska | 1998 Budapest |
| 200 metrin juoksu | 21,71 s  | Heike Drechsler |  Itä-Saksa | 1986 Stuttgart |
| 400 metrin juoksu | 48,16 s  | Marita Koch |  Itä-Saksa | 1982 Ateena |
| 800 metrin juoksu | 1.55,41 min  | Olga Minejeva |  Neuvostoliitto | 1982 Ateena |
| 1 500 metrin juoksu | 3.56,91 min  | Tatjana Tomašova |  Venäjä | 2006 Göteborg |
| 5 000 metrin juoksu | 14.35,29 min | Nadia Battocletti |  Italia | 2024 Rooma |
| 10 000 metrin juoksu | 30.01,09 min  | Paula Radcliffe |  Yhdistynyt kuningaskunta | 2002 München |
| Puolimaraton | 1.08.09 t | Karoline Bjerkeli Grøvdal |  Norja | 2024 Rooma |
| Maraton | 2.25.14 t  | Christelle Daunay |  Ranska | 2014 Zürich |
| 100 metrin aitajuoksu | 12,31 s  | Cyréna Samba-Mayela |  Ranska | 2024 Rooma |
| 400 metrin aitajuoksu | 52,49 s  | Femke Bol |  Alankomaat | 2024 Rooma |
| 3 000 metrin estejuoksu | 9.11,31 min  | Luiza Gega |  Albania | 2022 München |
| 4 × 100 metrin viestijuoksu | 41,68 s  | Silke Möller Katrin Krabbe Kerstin Behrendt Sabine Günther |  Itä-Saksa | 1990 Split |
| 4 × 400 metrin viestijuoksu | 3.16,87 min  | Kirsten Emmelmann Sabine Busch Petra Müller Marita Koch |  Itä-Saksa | 1986 Stuttgart |
| 20 kilometrin kävely | 1.26.36 t  | Mária Pérez |  Espanja | 2018 Berliini |
| 35 kilometrin kävely | 2.47.00 t  | Antigóni Ntrismpióti |  Kreikka | 2022 München |
| 50 kilometrin kävely | 4.09.21 t | Inês Henriques |  Portugali | 2018 Berliini |
| Korkeushyppy | 203 cm  | Tia Hellebaut |  Belgia | 2006 Göteborg |
| Korkeushyppy | 203 cm  | Venelina Veneva |  Bulgaria | 2006 Göteborg |
| Korkeushyppy | 203 cm  | Blanka Vlašić |  Kroatia | 2010 Barcelona |
| Seiväshyppy | 485 cm | Aikateríni Stefanídi |  Kreikka | 2018 Berliini |
| Seiväshyppy | 485 cm | Wilma Murto |  Suomi | 2022 München |
| Pituushyppy | 730 cm  | Heike Drechsler |  Itä-Saksa | 1990 Split |
| Kolmiloikka | 15,15 m  | Tatjana Lebedeva |  Venäjä | 2006 Göteborg |
| Kuulantyöntö | 21,69 m  | Vita Pavlyš |  Ukraina | 1998 Budapest |
| Kiekonheitto | 71,36 m  | Diana Sachse |  Itä-Saksa | 1986 Stuttgart |
| Moukarinheitto | 78,94 m | Anita Włodarczyk |  Puola | 2018 Berliini |
| Keihäänheitto | 67,90 m | Christin Hussong |  Saksa | 2018 Berliini |
| Seitsenottelu | 6848 pist.  | Nafissatou Thiam |  Belgia | 2024 Rooma |
Kisaennätykset > Sekalajit

| Laji | Ennätys | Urheilijat | Maa | Kilpailut |
| --- | --- | --- | --- | --- |
| 4 × 400 metrin sekaviesti (2 miestä, 2 naista) | 3.09,92 min  | Christopher O'Donnell Rhasidat Adeleke Thomas Barr Sharlene Mawdsley |  Irlanti | 2024 Rooma |
Ennätykset maittain

| Valtio | Miehet | Naiset | Yhteensä |
| --- | --- | --- | --- |
|  Yhdistynyt kuningaskunta | 7 | 1 | 8 |
|  Itä-Saksa | 1 | 6 | 7 |
|  Italia | 4 | 1 | 5 |
|  Ranska | 2 | 3 | 5 |
|  Belgia | 2 | 2 | 4 |
|  Espanja | 3 | 1 | 4 |
|  Kreikka | 1 | 2 | 3 |
|  Norja | 2 | 1 | 3 |
|  Neuvostoliitto | 1 | 1 | 2 |
|  Suomi | 1 | 1 | 2 |
|  Venäjä | 0 | 2 | 2 |
|  Alankomaat | 0 | 1 | 1 |
|  Albania | 0 | 1 | 1 |
|  Bulgaria | 0 | 1 | 1 |
|  Irlanti | 0 | 0 | 1  |
|  Kroatia | 0 | 1 | 1 |
|  Liettua | 1 | 0 | 1 |
|  Portugali | 0 | 1 | 1 |
|  Puola | 0 | 1 | 1 |
|  Ruotsi | 1 | 0 | 1 |
|  Saksa | 0 | 1 | 1 |
|  Turkki | 1 | 0 | 1 |
|  Ukraina | 0 | 1 | 1 |
110 metrin aitajuoksun nykyinen Euroopan-mestaruuskilpailujen ennätysmies Colin Jackson voitti yhteensä neljä Euroopan-mestaruutta.
Itäsaksalaisilla naisilla, kuten Kirsten Emmelmannilla sekä Marita Kochilla, oli hallussaan monia ennätyksiä.
Marcus Livius Drusus

Marcus Livius Drusus (n. 120 eaa. – 91 eaa.) oli roomalainen kansantribuuni vuonna 91 eaa. Hän yritti parantaa kansan asemaa ja hankkia Rooman kansalaisoikeudet liittolaiskansoille. Hänet murhattiin vuonna 91 eaa.
Hänen isänsä, myös nimeltään Marcus Livius Drusus, toimi tribuunina vuonna 122 eaa.
Margaretha af Ugglas

Märta Margaretha af Ugglas, o.s. Stenbeck (s. 5. tammikuuta 1939) on ruotsalainen Maltillisen kokoomuksen poliitikko. Ugglas oli Euroopan turvallisuus- ja yhteistyöjärjestön puheenjohtaja vuonna 1993. Hän on ekonomi ja kirjoittanut toimittajana Svenska Dagbladetiin.
Ugglas oli Ruotsin valtiopäivien jäsen vuosina 1974–1995. Hän toimi vuosina 1991–1994 maansa ulkoministerinä ja sai vuonna 1995 Euroopan parlamentin jäsenyyden, josta hän kuitenkin jäi pois jo samana vuonna.
Länsi-Uudenmaan Säästöpankki

| Länsi-Uudenmaan Säästöpankki |
| --- | --- |

 Länsi-Uudenmaan Säästöpankki Lohjan Laurinkadulla.
Yritysmuoto:  Säästöpankki
Perustettu:  1988
Kotipaikka:  Lohja, Uusimaa
Toiminta-alue:  Karkkila, Kirkkonummi, Lohja, Vihti
Kotisivu:  https://www.saastopankki.fi/fi-fi/pankit-ja-konttorit/lansi-uudenmaan-saastopankki
Infobox OKVirheellinen NIMI-arvo: 
Länsi-Uudenmaan Säästöpankki (ruots. Västra Nylands Sparbank) on itsenäinen säästöpankki, joka on perustettu vuonna 1988 kun Lohjan, Karjalohjan, Sammatin ja Virkkalan säästöpankit fuusioituivat. Vuonna 1991 myös Nummen ja Pusulan säästöpankit liittyivät Länsi-Uudenmaan Säästöpankkiin.
Pankki kuuluu Säästöpankkien yhteenliittymään ja Säästöpankkiryhmään. Länsi-Uudenmaan Säästöpankki toimii Uudellamaalla Lohjalla, Vihdissä, Kirkkonummella ja Karkkilassa. Pääosa pankin asiakaskunnasta koostuu yksityisasiakkaista ja pienyrityksistä. Vuonna 2014 Länsi-Uudenmaan Säästöpankilla oli yhteensä 34 400 asiakasta.
Marcus Nikkanen

| Mitalit> Maa:  Suomi.Miesten taitoluistelu.MM-kilpailut  | Mitalit> Maa:  Suomi.Miesten taitoluistelu.MM-kilpailut  | Mitalit> Maa:  Suomi.Miesten taitoluistelu.MM-kilpailut  | Maa:  Suomi> Miesten taitoluistelu. |
| --- | --- | --- | --- |
|  Pronssia | Zürich 1933 | yksinluistelu |  |
| EM-kilpailut  | EM-kilpailut  | EM-kilpailut  |  |
|  Pronssia | Berliini 1930 | yksinluistelu |  |
Marcus (tai Markus) Rafael Nikkanen (26. tammikuuta 1904 Helsinki – 28. maaliskuuta 1985 Helsinki) oli suomalainen taitoluistelija. Nikkanen saavutti pronssia vuoden 1930 EM-kilpailuissa. Hän ylsi pronssille myös vuoden 1933 maailmanmestaruuskisoissa. Kyseessä oli ensimmäinen suomalaisen taitoluistelijan saavuttama henkilökohtainen MM-mitali.
Talviolympialaisissa Nikkanen sijoittui Sankt Moritzissa 1928 kuudenneksi, Lake Placidissa 1932 neljänneksi ja Garmisch-Partenkirchenissä 1936 seitsemänneksi. Sankt Moritzissa 1928 hän sairastui kovaan kuumeeseen ennen vapaaluisteluosuutta. Lake Placidin neljäs sija vuonna 1932 on historian paras suomalaisen taitoluistelijan sijoitus olympialaisten yksinluistelussa. Lake Placidin olympiajoukkueeseen Nikkanen valittiin sillä ehdolla, että hän maksaisi itse omat matkakulunsa. Olympialaisten jälkeen hän esiintyi Helsingissä yhdessä Sonja Henien kanssa.
Nikkanen edusti Helsingfors Skridskoklubbia. Hän voitti urallaan yhteensä kymmenen Suomen-mestaruutta vuosina 1927–1930, 1934, 1935, 1938, 1939, 1945 ja 1946. Toisen maailmansodan jälkeen Nikkanen valmensi New York Skating Clubissa Yhdysvalloissa 1945–1951. Myöhemmin hän perusti Torontoon valmentajille tarkoitetun taitoluistelukoulun. Nikkanen muutti takaisin Helsinkiin 1970-luvun lopussa. Saman vuosikymmenen alkupuolella vuoden 1976 olympialaisten taitoluistelussa kultaa voittanut Dorothy Hamill oli hänen valmennuksessaan. Nikkasen ohjauksessa harjoitelleisiin luistelijoihin kuului myös kanadalainen Charles Snelling, joka voitti maansa mestaruuden kuudesti ja saavutti pronssia vuoden 1957 MM-kilpailuissa Colorado Springsissä. Nikkasta itseään valmensivat muun muassa Walter Jakobsson ja Sakari Ilmanen.
Myös Marcus Nikkasen veli Bertel oli taitoluistelija, joka voitti yksinluistelun Suomen-mestaruuden kolme kertaa.
Länsi-Turunmaan suomalainen seurakunta

| Länsi-Turunmaan suomalainen seurakunta |
| --- | --- |

 tunnus :  sijainti 
 Paraisten kirkko
Tunnustuskunta:  evankelis-luterilainen
Hiippakunta:  Turun arkkihiippakunta
Rovastikunta:  Paimion rovastikunta
Pääkirkko:  Paraisten kirkko
Perustettu:  2009
Jäsenmäärä:  3 914 (2022)
– Osuus asukkaista:  58,8 %
Kirkollisvero:  1,50 %
Kirkkoherra:  Juho Kopperoinen
Sivusto
Infobox OKNimi-testi OK: 
Länsi-Turunmaan suomalainen seurakunta on Paraisilla Varsinais-Suomessa toimiva Suomen evankelis-luterilaisen kirkon seurakunta. Seurakunta kuuluu Turun hiippakuntaan ja Paimion rovastikuntaan. Seurakunnan kirkkoherra on Juho Kopperoinen.
Luganon lentoasema

Luganon lentoasema (IATA: LUG, ICAO: LSZA) (Lugano Airport, myös Lugano-Agno Airport) on lentoasema Etelä-Sveitsissä Luganon länsipuolella. Lentoasema sijaitsee pääosin Agnon kunnassa, mutta tarkasti ottaen myös Bioggion ja Muzzanon kuntien alueella. Se oli vuonna 2017 matkustajamäärältään Sveitsin viidenneksi suurin lentoasema.
Omistaja

Lentoaseman omistaja ja ylläpitäjä on Lugano Airport SA. Yhtiön omistajia ovat Luganon kaupunki ja Ticinon kantoni. Yhtiön liikevaihto oli vuonna 2016 noin 12 milj. Sfr.
Historiaa

Lentoasema on aloittanut toimintansa vuonna 1938.
Matkustajamäärä

Lentoaseman vuosittaiset matkustajamäärät ovat vuosina 2000–2017 vaihdelleet 140 000:sta 290 000:een.
Lentoyhtiöt ja kohteet

Vuonna 2018 lentokentältä oli Swissin päivittäisiä lentoja Zürichiin. Lisäksi tšekkiläinen Silver Air lensi lomalentoja Italiaan Elballe ja Kroatiaan Losinjiin.
Aiheesta muualla

Kuvia tai muita tiedostoja aiheesta Luganon lentoasema Wikimedia Commonsissa
Lentoaseman verkkosivut (englanniksi)
Marabá

| Marabá |
| --- | --- |
 lippu:  vaakuna

 Marabá
 Koordinaatit: 5°21′S, 49°07′W 
Valtio:  Brasilia
Osavaltio:  Pará
Hallintoalue (Mesorregião):  
Väkiluku (2010):  186 270
Aikavyöhyke:  UTC-3
Infobox OKVirheellinen NIMI-arvo: 
Marabá on kaupunki Brasiliassa, Parán osavaltiossa. Vuonna 2010 kaupungissa oli noin 186 000 asukasta.
Aiheesta muualla

Kuvia tai muita tiedostoja aiheesta Marabá Wikimedia Commonsissa
Länsi-Uudenmaan käräjäoikeus

Länsi-Uudenmaan käräjäoikeus (ruots. Västra Nylands tingsrätt) on yksi Suomen 20 käräjäoikeudesta. Länsi-Uudenmaan käräjäoikeudella on kanslia ja pääistuntopaikka Espoon oikeustalossa Espoon Otaniemessä sekä istuntopaikka Raaseporin Tammisaaressa. Lohjan istuntopaikka lakkautettiin samalla kun Länsi-Uudenmaan käräjäoikeus muutti uuteen Espoon oikeustaloon Otaniemeen.
Länsi-Uudenmaan käräjäoikeus kuului ennen vuodenvaihteen 2018–2019 käräjäoikeusuudistusta Turun hovioikeuden tuomiopiiriin. Uudistuksen jälkeen se on kuulunut Helsingin hovioikeuden tuomiopiiriin. Itse Länsi-Uudenmaan käräjäoikeuden tuomiopiiri muodostuu Espoon, Kauniaisen, Hangon, Inkoon, Kirkkonummen, Raaseporin, Siuntion, Karkkilan, Lohjan ja Vihdin kunnista.
Käräjäoikeuden henkilöstöä oli vuoden 2021 toimintakertomuksen mukaan henkilötyövuosina yhteensä noin 140. Länsi-Uudenmaan käräjäoikeuden laamanni on Ilkka Lahtinen.
Lymykerttuli

| Lymykerttuli |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Kerttulit Parulidae
Suku::  Limnothlypis
Laji::  swainsonii
Kaksiosainen nimi
 Limnothlypis swainsonii  (Audubon, 1834) 
Katso myös
   Lymykerttuli Wikispeciesissä   Lymykerttuli Commonsissa 
Infobox OKNimi-testi OKIUCN-testi OK: 
Lymykerttuli (Limnothlypis swainsonii) on kerttulien heimoon kuuluva varpuslintu.
Levinneisyys

Lymykerttulia tavataan pesivänä Yhdysvaltain kaakkoisosissa ja talvehtivana Väli-Amerikassa. Sen populaation on hyvin suuri ja kannankehitys nouseva. Laji on luokiteltu elinvoimaiseksi.
Maria Anna Portugalilainen

| Maria Anna |
| --- | --- |
 
Luxemburgin suurherttuatar
Valtakausi:  17. marraskuuta 1905 – 25. helmikuuta 1912

Syntynyt:  13. heinäkuuta 1861 Wertheim am Main
Kuollut:  31. heinäkuuta 1942 (ikä 81) New York, Yhdysvallat
Puoliso:  Vilhelm IV
Lapset:  Marie-Adélaïde Charlotte  Hilda Antonia Elisabet Sofia
Suku:  Bragança
Isä:  Mikael
Äiti:  Adelheid von Löwenstein-Wertheim-Rosenberg
Uskonto:  roomalaiskatolinen
Maria Anna (13. heinäkuuta 1861– 31. heinäkuuta 1942 ) oli portugalilainen Bragançan prinsessa, josta tuli Vilhelm IV:n puolisona Luxemburgin suurherttuatar.
Maria Anna oli Portugalia kuninkaana 1828-1834 hallinneen Mikaelin tytär. Hän kävi koulunsa Saksassa. Vuonna 1884 hän tapasi Nassaun prinssi Vilhelmin. Katolinen miniä ei ollut aluksi luterilaisen prinssin isän mieleen, mutta kun isästä tuli vahvasti katolisen Luxemburgin suurherttua, hän muutti mielensä. Maria Anna ja Vilhelm vihittiin 1893.
Vilhelm IV alkoi sairastella heti noustuaan valtaistuimelle, ja Maria Annasta tuli hänen sijaishallitsijansa vuosiksi 1908–1912. Kesällä 1912 valta siirtyi heidän tyttärelleen Marie-Adélaïdelle, mutta Maria Annalla oli edelleen tärkeä tehtävä suurherttuattaren neuvonantajana. Vuonna 1919 kun Marie-Adélaïde luopui vallasta sisarensa Charlotten hyväksi, Maria Anna vetäytyi Hohenburgiin.
Vuonna 1940 Maria Anna lähti maanpakoon New Yorkiin missä hän kuoli 1942.
Marabello

Marabello on Alkossa myytävä, Pernod Ricard Finlandin valmistama vermutilla ja brandyllä maustettu väkevä viini. Siinä oli alkoholia 21 prosenttia, kunnes kesällä 2020 resepti muutettiin 15-prosenttiseksi. Alkon hinnasto kuvailee sitä sanoin ”oranssinpunainen, makea, kevyen katkeroinen, hennon vermuttinen”.
Marabelloa suositellaan booleihin ja cocktaileihin sekä sellaisenaan aperitiivina tarjoiltuna kylmänä, noin 10–12 °C-asteisena.
Aiheesta muualla

Marabello Juomavinkki.fi. Viitattu 23.7.2020.
Maracalagonis

| Maracalagonis (Màra) |
| --- | --- |
 Perinteinen naisen asu Maracalagonikselta.
 vaakuna
 Maracalagonis
 Koordinaatit: 39.286°0′0″N, 9.228°0′0″E 
Valtio:   Italia
Alue:  Sardinia
Maakunta:  Cagliari
Pinta-ala:  
 – Kokonaispinta-ala:  101,37 km²
Korkeus:  86 m
Väkiluku:  7 959
Aikavyöhyke:  UTC+1
 – Kesäaika:  UTC+2
Postinumero:  09040
Suuntanumero(t):    070
Rekisterikilpi:  CA
 
 http://www.comune.maracalagonis.ca.it 
Infobox OKVirheellinen NIMI-arvo: 
Maracalagonis (sardiksi Màra) on kaupunki ja kunta Italiassa Sardinian hallintoalueella. Kunnassa on arviolta 7 959 asukasta (vuonna 2016) ja sen pinta-ala on 101,37 neliökilometriä. Se sijaitsee 86 metrin korkeudella merenpinnan yläpuolella.
Aiheesta muualla

Kuvia tai muita tiedostoja aiheesta Maracalagonis Wikimedia Commonsissa
Cagliarin metropolikaupunki
Assemini | Cagliari | Capoterra | Decimomannu | Elmas | Maracalagonis | Monserrato | Pula | Quartu Sant'Elena | Quartucciu | Sarroch | Selargius | Sestu | Settimo San Pietro | Sinnai | Uta | Villa San Pietro
Maria Arokallio

Maria Arokallio (s. 14. lokakuuta 1981 Jalasjärvi) on aktiiviuransa päättänyt suomalainen kuulantyöntäjä. Hän edusti Jalasjärven Jalasta ja hänen valmentajinaan toimivat Ahti Arokallia ja Janne Palokangas.
Arokallio saavutti sisäratojen SM-kilpailuista kuulantyönnön pronssia vuonna 2002. Ennätyksikseen hän työnsi neljän kilon kuulalla ulkona 14,05 metriä (2002) ja hallissa 14,08 metriä (2003). Virallisiin kilpailuihin Arokallio ei ole osallistunut vuoden 2004 jälkeen.
Länsi-Uudenmaan Urheilijat

| Länsi-Uudenmaan Urheilijat |
| --- | --- |

Perustettu:  1991
Paikkakunta:  Lohja
Lajit:  yleisurheilu
Kotisivu:  https://www.luusport.fi
Länsi-Uudenmaan Urheilijat (LUU) on nuorisotoimintaan (5–19-vuotiaat) keskittyvä yleisurheilun erikoisseura. LUU on ollut SLU:n sinettiseura vuodesta 2002, ja se nousi superluokan seuraksi SUL:n seuraluokittelussa kerättyään vuoden 2009 Kalevan malja -kisassa 14. sijaan oikeuttavan ja seurahistoriansa parhaan pistesaaliin 103,5.
Historia

1900-luvun alkuvuosikymmeninä paikallisesta urheiluherruudesta kamppailivat Lohjan Louhi ja Lohjan Urheilijat. Helsingin olympialaisissa vuonna 1952 Lohjalta oli mukana kaksi yleisurheilijaa: Kauko Lusenius 3 000 metrin esteissä ja Runar Holmberg 400 metrillä. 1990-luvun alussa Antti Wathén (ennätys 1500 metrillä 3.47) oli ajamassa koko läntisen Uudenmaan yleisurheilua yhden seuran alaisuuteen, mutta vain (vuosituhannen vaihteessa yhteisöjäsenyydestä luopunut) Virkkalan Kiri lähti mukaan. Lohjalle syntyi kuitenkin lasten ja nuorten liikuttamiseen erikoistunut seura (LUU), joka on koko toimintansa ajan järjestänyt yhtä Suomen suurimmista nuorison yleisurheilutapahtumista nimeltään Lohja Junior Games (LJG). Lisäksi LUU on järjestänyt 1990-luvulla vuosittain yhden nuorten eliittikisasarjan kilpailuista, vuonna 1996 moniotteluiden SM-kilpailut yhdessä Vihdin Viestin kanssa ja 2000-luvun alussa maratonin SM-kilpailut.